CELEX: 62009TN0510
Language: hu
Date: 2010-04-12 00:00:00
Title: T-510/09. P. sz. ügy: A Közszolgálati Törvényszék F-33/08 sz., V kontra Bizottság ügyben 2009. október 21-én hozott ítélete ellen V által 2010. április 12-én benyújtott fellebbezés

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/42
            
         
      A Közszolgálati Törvényszék F-33/08 sz., V kontra Bizottság ügyben 2009. október 21-én hozott ítélete ellen V által 2010. április 12-én benyújtott fellebbezés
      (T-510/09. P. sz. ügy)
      (2010/C 161/67)
      Az eljárás nyelve: francia
      
         Felek
      
      
         Fellebbező: V (Brüsszel, Belgium) (képviselő: E. Boigelot ügyvéd)
      
         Másik fél az eljárásban: az Európai Bizottság
      
         A fellebbező kérelmei
      
      A fellebbező azt kéri, hogy a Törvényszék:
      
                  —
               
               
                  nyilvánítsa a fellebbezést elfogadhatónak és megalapozottnak, és következésképpen,
               
            
                  —
               
               
                  semmisítse meg az Európai Unió Közszolgálati Törvényszéke (első tanács) által az F-33608. sz. ügyben 2009. október 21-én hozott és a fellebbező részére 2009. október 26-án kézbesített ítéletet, amellyel az utóbbi bíróság elutasította a fellebbezőt arról tájékoztató 2007. május 15-i bizottsági határozat megsemmisítése iránti keresetet, hogy nem felel meg tisztség Európai Bizottságnál történő gyakorlásához megkövetelt fizikai alkalmasságra vonatkozó követelményeknek, illetve a fellebbező által állítólagosan elszenvedett vagyoni és nem vagyoni kár és annak kamatai Bizottság általi megtérítésére irányuló kérelmét;
               
            
                  —
               
               
                  adjon helyt a fellebbező Európai Unió Közszolgálati Törvényszéke elé terjesztett kereseti kérelmeinek;
               
            
                  —
               
               
                  kötelezze az alperest mindkét bírósági eljárás költségeinek viselésére.
               
            
         Jogalapok és fontosabb érvek
      
      A fellebbező a jelen fellebbezésben a Közszolgálati Törvényszék (KSZ) által az F-336/08. sz., V kontra Bizottság ügyben 2009. október 21-én hozott ítélet megsemmisítését kéri, amely ítélet elutasította az arról szóló bizottsági határozat megsemmisítése iránti keresetet, hogy a Bizottság nem kívánja a fellebbezőt alkalmazni azon indokból, hogy az utóbbi nem felel meg valamely tisztség gyakorlásához megkövetelt fizikai alkalmasságra vonatkozó követelményeknek, illetve a kártérítésre irányuló kérelmét.
      Fellebbezése alátámasztására a fellebbező a téves jogalkalmazásra, az akta bizonyítékainak elferdítésére, valamint a téves, illetve nem megfelelő indokolásra vonatkozó három jogalapot hoz fel.
      Először is a fellebbező annyiban kifogásolja a meghozott ítéletet, amennyiben a KSZ úgy ítélte meg, hogy nem volt megállapítható, hogy a doktor K. beavatkozására vonatkozó szabálytalanság befolyásolta volna a jogvita tárgyát képező határozat elfogadásához vezető eljárás cselekményeit.
      Másodszor a fellebbező úgy véli, hogy az KSZ megsértette az orvosi titoktartás, valamint a beteg jogai tiszteletben tartásának kötelezettségét, még ha erre köteles is lett volna, azzal, hogy úgy ítélte meg, hogy a fellebbező ezen elvre való hivatkozása megakadályozta abban, hogy az orvosi bizottság által fellebbező alkalmatlanságáról kibocsátott véleményre vonatkozóan felülvizsgálati jogát gyakorolja.
      Harmadszor a fellebbező úgy véli, hogy a KSZ érvelését nem megfelelően indokolta a fellebbező által arra vonatkozóan felhozott érv értékelését, miszerint az orvosi bizottság elnöke nem volt a belga orvosok kamarájának (Ordre des médecins belges) tagja.